ΑΝΑΚΟΙΝΩΣΗ 


Με  αφορμή  το  θέμα  που  έχει  δημιουργηθεί ,  εξαιτίας  της  καταπάτησης  των 
δικαιωμάτων  του  γιατρού  Αχμέτ  Τζιαβϊτ,  ο  Νεοκυπριακός  Σύνδεσμος,  απέστειλε 
πρόσφατα  στην  Ευρωπαϊκή  Επιτροπή  Ανθρωπίνων  Δικαιωμάτων  του  Συμβουλίου  της 
Ευρώπης  την  παρακάτω  επιστολή. 


"Γραμματέα 

Ευρωπαϊκής  Επιτροπής 
Ανθρωπίνων  Δικαιωμάτων 
Συμβούλιο  της  Ευρώπης 
Στρασβούργο. 


0  Νεοκυπριακός  Σύνδεσμος  καταδικάζει  την  καταπάτηση  των  ανθρωπίνων 
δικαιωμάτων  του  συμπατριώτη  μας  Αχμέτ  Τζιαβϊτ,  ειδικά  σε  μια  περίοδο  που 
διεξάγονται  συνομιλίες  για  την  επανένωση  της  χώρας  μας  και  του  λαού  της.  0 
Σύνδεσμος  αντικρύζει  με  ανησυχία  τη  στάση  της  Τουρκοκυπρ ι ακής  ηγεσίας, 
σχετικά  με  τις  επαφές  και  συνομιλίες  μεταξύ  των  δυο  κοινοτήτων,  και  θεωρεί 
αδιανόητο  να  γίνονται  τέτοιες  ατυχείς  ενέργειες  και  να  ακολουθείται  μια  τέτοια 
οπισδοδρομική  τακτική. 

Δεδομένου  ότι  αυτή  η  στάση  είναι  αντίθετη  με  τις  αρχές  των  Ηνωμένων 
Εθνών,  όπως  επίσης  και  του  Συμβουλίου  της  Ευρώπης,  ο  Σύνδεσμος  εκφράζει  την 
ελπίδα  ότι  θα  υπάρξει  άμεση  αντίδραση  για  την  παλινόρθωση  των  ανθρωπίνων 
δικαιωμάτων  του  Αχμέτ  Τζιαβϊτ,  όπως  επίσης  και  άλλων  Κυπρίων,  των  οποίων  τα 
δικαιώματα  ποδοπατούντα ι  εξαιτίας  της  τουρκικής  κατοχής  τμήματος  της  Κύπρου. 

